
				AGINTARIAK ETA LANGILERIA

				Izendapenak, egoerak eta gorabeherak

				OSAKIDETZA-EUSKAL OSASUN ZERBITZUA

				2601

				1032/2015 EBAZPENA, maiatzaren 15ekoa, Osakidetza-Euskal osasun zerbitzuko zuzendari nagusiarena, Santiago Rabanal Retolaza jauna Ezkerraldea-Enkarterri-Cruces Erakunde Sanitario Integratuko zuzendari gerente izendatzen duena eta zerbitzu berezietako egoeran deklaratzen duena.

				Aztertu dugu Ezkerraldea-Enkarterri-Cruces Erakunde Sanitario Integratuko zuzendari gerente lanpostua betetzeko deialdia. Deialdi hori zuzendaritza nagusi honen otsailaren 2ko 254/2015 Ebazpenaren bitartez argitaratu zen, 2015eko martxoaren 9ko EHAAn (46.zk.).

				Eskabideak aurkezteko epea amaitu da, eta lanpostu horretan jarduteko hautagai bakarrak aurkeztu dituen agiriak aztertu dira, baita bere baldintza profesionalak «curriculum vitae»-n jasotako merezimenduen arabera baloratu ere.

				Aurkeztutako agiriak ikusita, Santiago Rabanal Retolaza jauna deialdiko lanposturako aproposa dela eta bertan jarduteko trebakuntza egokia duela ikusi da.

				Santiago Rabanal Retolaza jauna, Osakidetza-Euskal osasun zerbitzuko langile finkoa eta Osakidetza-Euskal osasun zerbitzuko Ezkerraldea-Enkarterri-Cruces Erakunde Sanitario Integratuko Fakultatibo Espezialista Urologiako Medikua lanpostu funtzionalaren 16372 plazaren jabea dena, Ezkerraldea-Enkarterri-Cruces Erakunde Sanitario Integratuko zuzendari gerente lanpostua betetzeko hautatua izan da.

				Euskadiko Antolamendu Sanitarioari buruzko ekainaren 26ko 8/1997 Legearen 27. artikuluan aurreikusitakoarekin bat, ofizioz deklaratu beharko da Osakidetzako langile finkoak zerbitzu berezietan daudela, erakunde publiko horretako zuzendaritza-karguren bat betetzeko hautatuak badira.

				Hori guztia dela-eta, Zuzendaritza Nagusi honek

				EBAZTEN DU:

				Lehenengoa.– Santiago Rabanal Retolaza jauna izendatzea Ezkerraldea-Enkarterri-Cruces Erakunde Sanitario Integratuko zuzendari gerente.

				Bigarrena.– Izendapen honek 2015eko maiatzaren 15etik aurrera izango ditu ekonomia eta administrazio ondorioak.

				Hirugarrena.– Santiago Rabanal Retolaza jauna zerbitzu berezietako egoeran deklaratzea, izendatzen den egunetik aurrera.

				Laugarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko Administrazio Kontseiluari. Horretarako, hilabeteko epea izango da, ebazpen hau Euskal Herriko Agintaritzaren Aldizkarian argitaratu eta hurrengo egunetik zenbatzen hasita.

				Vitoria-Gasteiz, 2015eko maiatzaren 15a.

				Osakidetza-Euskal osasun zerbitzuko zuzendari nagusia,

				JON JOSEBA ETXEBERRIA CRUZ.

